**KAKO BO ORGANIZIRANO ZBIRANJE ODPADNIH PLASTENK   
V ZBIRALNEM MESECU**

Vzgojno-izobraževalni zavodi ste se do konca oktobra odločili in sporočili, ali boste sodelovali v zbiralni akciji. Ustanovam, ki ste izkazale interes, se bo v zbiralnem mesecu – to je od 22. 3. 2016 do 22. 4. 2016 – brezplačno namestilo (dodaten) zabojnik za ločeno zbiranje odpadnih plastenk PET od pijač in mlečnih izdelkov za namen akcije.

Velikost zabojnika, datum in lokacijo postavitve zabojnika, logistiko vmesnega praznjenja ter datum odstranitve zabojnika bosta kontaktni osebi komunalnega podjetja in vzgojno-izobraževalne ustanove uskladili sami glede na obojestranske zmožnosti in interese. Kontaktne osebe bodo znane v januarju 2016.

Zaželeno je, da se ustrezen zabojnik namesti na vse lokacije ustanov, ki so se prijavile k sodelovanju (matične in podružnične). Ta zabojnik se označi z obstojnim letakom A4, ki ste ga prejeli v tulcu s plakati in plastenkami.

Če namestitev zabojnika ni mogoča, ustanova dosledno ločene odpadne plastenke zbira v namenskih vrečah za odpadke (priskrbi jih sama), komunalno podjetje pa poskrbi za njihov zajem in odvoz – časovnica prevzemanja se prav tako usklajuje neposredno med komunalo in ustanovo.

Za vsako ustanovo se v zbiralnem mesecu ob vsakem prevzemu vodi natančna evidenca zbranih količin odpadnih plastenk na posamezni enoti ustanove. Podatke se po koncu zbiralnega meseca, najkasneje pa do torka, 3. 5. 2016, sporoči pristojni osebi družbe za ravnanje z odpadno embalažo Unirec.

Ustrezno količino odpadnih plastenk DROE Unirec po zbiralnem mesecu čim prej prevzame od komunalnega podjetja in poskrbi za njeno predelavo.

Ustanove boste o rezultatih obveščene sredi maja. Zmagal bo VIZ, ki bo zbral največ kilogramov plastenk na posameznega učenca. Najboljši dve ustanovi bosta prejeli nagrado: talno dekoracijo iz ekoloških materialov, ki jo podarja podjetje Eko igrala, d.o.o., v vrednosti 2.040 € (z vključenim DDV).Nagradi bosta prevzeli na slovesnem dogodku v porodnišnici Kranj konec maja ali v začetku junija.

*Pravila za sodelovanje najdete na spletnih straneh* [*www.ekosola.si*](http://www.ekosola.si) *in* [*http://www.bogastvozdravja.si/odnosi-in-druzina/jaz-ti-mi-za-slovenijo*](http://www.bogastvozdravja.si/odnosi-in-druzina/jaz-ti-mi-za-slovenijo)*.*

**KAJ MORAMO VEDETI IN UPOŠTEVATI?**

Vse zbrane odpadne plastenke pijač in mlečnih izdelkov morajo biti   
**LOČENE DOSLEDNO** in **PRAVILNO**:

biti morajo popolnoma izpraznjene,   
čim bolj stisnjene,   
če je le mogoče, zaprte s pokrovčkom  
(da se ne razprejo ali ne izteče morebiten ostanek vsebine),  
zbrane v posebni vreči, škatli ali zabojniku,   
brez morebitnih drugih odpadkov.

\*\*\*\*\*\*\*

Samo tako ločene odpadne plastenke lahko sodelujejo v vseslovenskem   
ozaveščevalno-humanitarnem projektu

*Jaz, ti, mi za Slovenijo – stara plastenka za nov inkubator*.

**Hvala, ker ločujete aktivno, pravilno in dosledno.**

**Dodatne informacije:**

Dunja Dolinšek**:** [dunja.dolinsek@ekosola.si](mailto:dunja.dolinsek@ekosola.si) , 031 323 332

[www.bogastvozdravja.si](http://www.bogastvozdravja.si) **/**[www.ekosola.si](http://www.ekosola.si) / [vww.unirec.si](http://Www.unirec.si) / FB Jaz, ti, mi za Slovenijo